Күрәзәче КЛИП: DJ Радик мотоциклы белән клиптагы сыман авариягә эләккән

	Мәскәүдә яшәп иҗат итүче DJ Радик, мотоцикл белән мавыгуы аркасында, шактый вакыт хастәхәнә юлын таптый. Эш шунда: быел җәй әтисенең авылыннан (Түбән Новгород өлкәсе, Рыбушкино) ерак булмаган тауга мотоцикл белән менеп, күңелсез хәлләргә тарый. Җитмәсә үзе генә, янында беркем дә булмый.	  – Буш вакытым аз булуга карамастан, мотоциклда йөрергә бик яратам. Җәй көне әтиемнең авылыннан ерак булмаган тауга менәргә ниятләдем. Үземә максат куйсам, аны эшләмичә туктый алмый торган бер начар гадәтем бар.  Берүзем мотоциклга утырып чыгып киттем, – дип башыннан кичкән вакыйгаларны сөйли башлады ул Intertat.ru хәбәрчесенә. Сүз уңаеннан, бу тауда җырчы Айрат Сафинның “Яшә җирдә” исемле җырына клип төшерелгән булган. – Съемка вакытында тауның кире ягыннан менгән идек. Ә мин бу юлы текәрәк ягын сайладым. Кызганыч, тауның бик текә һәм үләннең юеш булуын менеп җитәрәк кенә аңладым. Әле җитмәсә тизлекне дә арттырган идем. Тауның уртасындарак бер тәгәрмәч әйләнми башлады. Егылганда мотоцикл өстемә төшеп, гәүдәмне сытмасын өчен, аны яткырырга чак өлгедем. Шулай итеп егылудан тыелып калсам да, билем урыныннан чыкты. Җәрәхәтләнгән урыным авыртып, җиргә яттым. 10-15 минут шул рәвешле ятып торганмындыр. Үземнең акылсыз гамәлем турында уйландым. Авырту бетмәде. Кояш баерга да санаулы минутлар калып бара иде. Утырып түгел, атлый да алмадым. Шул мизгелдә яңгыр яварга тотынып, әллә каян көчле җил чыкты. 
	Эльза ГАЗИЗОВА	
Интертат.ру

	№   | 21.12.2014	


